Opdateret klokken 14.43 i afsnittet omkring de anholdte. Fredag aften mødte Nordjyllands Politi talstærkt op ved banegården i Aalborg og forlod den ikke igen før ud på natten. Det var et knivstikkeri, der var tale om, hvor en mand var blevet stukket to gange i ryggen. Det bekræfter Nordjyllands Politi overfor TV2 Nord. - Der er tale om to mænd fra Hjørring på 15 og 17 år, der omkring klokken 21.30 blev udsat for gaderøveri på banegården. De bliver krævet penge og den ene mand bliver udsat for grov vold, hvor han får et knivstik i ryggen, som han skulle behandles for på Aalborg Sygehus, fortæller vagtchef Lau Larsen, der også fortæller, at manden er udenfor livsfare. Episoden resulterede også i, at al togtrafik blev indstillet i perioden, hvor politiet arbejde. Aftalt at mødes I politiets opfattelse kendte hinanden de fem mænd hinanden og have aftalt at mødes. Udbyttet af røveriet var en hue og et hævekort fortæller vagtchefen. To anholdt en mangler To personer er anholdt i sagen, mens man stadig leder efter endnu en mistænkt. De anholdte er henholdsvis en 16-årig samt en 18-årig mand fra Aalborg. Den 16-årig blev stillet for en grundlovsforhør lørdag middag, hvor han blev sigtet for grov vold og røveri i forening med andre. Dermed varetægtsfængsles han i knap fire uger. Det bekræfter anklager Mette Brøndum Hansen fra Nordjyllands Politi. Den 18-årige mand er løsladt efter endt afhøring, men er fortsat sigtet i sagen, oplyser vagtchefen. Den mistænkte mand er stadig på fri fod, og politiet har ledt efter ham hele natten. Der er tale om en 20-årig mand fra Brønderslev, som politiet nu opfordrer til at melde sig selv. - Vi kender hans identitet, og han ved, vi leder efter ham, så vi kan kun opfordre ham til at melde sig selv hurtigst muligt, siger Lau Larsen. Ingen sammenhæng Det er ikke længe siden, at der var et knivstikkeri ved Tove Ditlevs Vej i Vejgaard, Aalborg. Kort efter udspillede der sig også en skudepisode på vesterbro. Politiet har før sagt til TV2 Nord, at der ikke var en sammenhæng mellem de to episoder, og det er heller ikke tilfældet med fredagens episode. - Det er en fuldstændig uafhængig episode, der er ingen sammenhæng til de to tidligere alvorlige sager, understreger Lau Larsen.

Opsummering:
Røverne fik en hue og et hævekort som udbytte af episoden.